2



Определение №147/18.10.2022 по ч. нак. д. №765/2022 на ВКС, НК, I н.о., докладвано от съдия Татяна Грозданова
 


	
	О П Р Е Д Е Л Е Н И Е	
		
	№ 147	
		
	гр.София, 18.10.2022 година	
		
	В ИМЕТО НА НАРОДА	
		
	ВЪРХОВНИЯТ КАСАЦИОНЕН СЪД НА РЕПУБЛИКА БЪЛГАРИЯ, първо наказателно отделение, в закрито съдебно заседание на осемнадесети октомври две хиляди двадесет и втора година, в състав:	
		
	 ПРЕДСЕДАТЕЛ:МИНА ТОПУЗОВА	
		
	 ЧЛЕНОВЕ: РУМЕН ПЕТРОВ	
		
	 ТАТЯНА ГРОЗДАНОВА	
		
	при секретаря 	
		
	и след становище на прокурора от ВКП Божидар Джамбазов, като изслуша докладваното от съдия Грозданова наказателно частно дело № 765/2022 година, за да се произнесе, взе предвид следното:	
		
	 Производството пред ВКС е образувано по реда на чл. 43, т. 3 от НПК за промяна на местната подсъдност на н. ч.х. д. № 636/2022 година по описа на Районен съд – гр. Пловдив. 	
		
	Постъпило е писмено становище на прокурор от Върховната касационна прокуратура, според което делото следва да се разгледа от друг, еднакъв по степен съд.	
		
	 Върховният касационен съд, първо наказателно отделение, като обсъди материалите по делото, намира, че са налице условията на чл. 43, т. 3 от НПК за промяна на местната подсъдност на образуваното пред РС – гр. Пловдив н. ч.х. д. № 636/2022 година по следните съображения: 	
		
	Първоначално пред РС Пловдив по тъжба на П. Т. Т. срещу Г. С. Д. е било образувано н. ч.х. д. № 73/2022 година, производството по което е било прекратено с разпореждане № 156/11.01.2022 година и делото било изпратено на РС Царево по подсъдност. От своя страна с определение № 11/14.01.2022 година по н. ч.х. д. № 19/2022 година, имащо характер на разпореждане, РС Царево също прекратил производството и изпратил делото на ВКС на основание чл. 43, т. 1 НПК с искане за промяна на местната подсъдност и определяне на друг еднакъв по степен съд, който да разгледа делото.	
		
	С определение № 10/31.01.2022 година по ч. н.д. № 45/2022 година ВКС уважил искането на РС Царево и изпратил делото за разглеждане от Пловдивския районен съд. След получаването му било образувано н. ч.х. д. № 636/2022 година, по което всички работещи по щат съдии се отвели на основание чл. 29, ал. 2 НПК с аргумент, че частният тъжител е (длъжност) на ................... УМБАЛ „Св. Г.“ и отделните съдии поддържат близки служебни отношения с него във връзка с назначаваните по делата съдебно-медицински експертизи.	
		
	С разпореждане № 6042/30.09.2022 година на председателя на РС – Пловдив производството по н. ч.х. д. № 636/2022 година било прекратено и делото изпратено на ВКС с оглед компетентността му да се произнася по реда на чл. 43, т. 3 НПК.	
		
	Върховната инстанция намира, че е налице хипотезата на чл. 43, т. 3 от НПК и се налага определянето на друг, еднакъв по степен съд, който да разгледа делото. 	
		
	Това следва да бъде РС - Пазарджик, тъй като териториално е сравнително близо до гр. Пловдив и провеждането на първоинстанционното производство не би могло да затрудни придвижването на страните и свидетелите от гледна точка на наличната инфраструктура и транспортни връзки.	
		
	 По изложените съображения и на основание чл. 43, т. 3 от НПК, Върховният касационен съд, първо наказателно отделение 	
		
	ОПРЕДЕЛИ: 	
		
	ИЗПРАЩА прекратеното н. ч.х. д. № 636/2022 година по описа на Районен съд – Пловдив за разглеждане и решаване от Районен съд – Пазарджик. 	
		
	Определението е окончателно и не подлежи на обжалване. 	
		
	Препис от настоящото определение да се изпрати на Районен съд – гр. Пловдив за сведение. 	
		
	 ПРЕДСЕДАТЕЛ:	
		
	 1.	

